# Eurocontrol

Eurocontrol o Organització Europea per la Seguretat de la Navegació Aèria (en anglès: European Organisation for the Safety of Air Navigation) és una organització internacional europea fundada l'any 1963 a Brussel·les i que va ser promoguda per Alemanya, Bèlgica, França, Luxemburg, Països Baixos i el Regne Unit. És una organització internacional que treballa per aconseguir una gestió segura i fluida del trànsit aeri a tot Europa. Eurocontrol compta actualment amb 41 estats membres i té la seu a Brussel·les, Bèlgica. També té diversos emplaçaments locals, com ara un centre d'innovació a Brétigny-sur-Orge, França, el Centre d'aprenentatge aeri (ALC) a Luxemburg i el Centre de control de l'àrea superior de Maastricht (MUAC) a Maastricht, Països Baixos. L'organització dona feina a unes dues mil persones i funciona amb un pressupost anual de més de mig milió d'euros.
Es tracta d'una organització civil i militar integrada per 39 estats membres que tenen com a objectiu el desenvolupament d'un sistema segur, eficaç i coordinat del tràfic aeri europeu: «Un cel únic europeu».
Encara que Eurocontrol no és una agència de la Unió Europea, la UE ha delegat part de les seves regulacions del Cel Únic Europeu a Eurocontrol, convertint-la en l'organització central de coordinació i planificació del control del trànsit aeri per a tot Europa. La UE mateixa és un signatari d'Eurocontrol i actualment tots els estats membres de la UE també són membres d'Eurocontrol. L'organització treballa amb autoritats nacionals, proveïdors de serveis de navegació aèria, usuaris de l'espai aeri civil i militar, aeroports i altres organitzacions. Les seves activitats impliquen totes les operacions de servei de navegació aèria de porta a porta: gestió estratègica i tàctica del flux, formació de controladors, control regional de l'espai aeri, tecnologies i procediments a prova de seguretat i cobrament de taxes de navegació aèria.

## Membres

Per ser considerat com a membre d'Eurocontrol, un país ha de complir tots els criteris següents:
* Ser europeu
* Membre del Consell d'Europa
* Tenir acreditació existent tant a l'OACI com ECAC
Membres d'Eurocontrol, la Unió Europea i ECAC:
* Àustria (1993)
* Bèlgica (1960)
* Bulgària (1997)
* Xipre (1991)
* República Txeca (1996)
* Dinamarca (1994)
* Finlàndia (2001)
* França (1960)
* Alemanya (1960)
* Grècia (1988)
* Hongria (1992)
* Irlanda (1965)
* Itàlia (1996)
* Letònia (2011)
* Lituània (2006)
* Luxemburg (1960)
* Malta (1989)
* Països Baixos (1960)
* Polònia (2004)
* Portugal (1986)
* Romania (1996)
* Eslovàquia (1997)
* Eslovènia (1995)
* Espanya (1997)
* Suècia (1995)
* Regne Unit (1960)
Membres d'Eurocontrol i ECAC fora de la UE:
* Albània (2002)
* Armènia (2006)
* Bòsnia i Hercegovina (2004)
* Croàcia (1997)
* Macedònia del Nord (1998)
* Moldàvia (2000)
* Mònaco (1997)
* Montenegro (2007)
* Noruega (1994)
* Sèrbia (2005))
* Suïssa (1992)
* Turquia (1989)
* Ucraïna (2004)

## Referències

* ↑ Eurocontrol: Annual Report 2014 Arxivat 2016-03-12 a Wayback Machine., p. 67.
* ↑ EUROCONTROL, Frequently Asked Questions (FAQ) on EUROCONTROL Arxivat 2017-05-31 a Wayback Machine., Retrieved: 4 May 2016
* ↑ Eurocontrol, SES mandate on Standardised European Rules of the Air (SERA) implementing rule for airspace – Part A - COMPLETED Arxivat 2017-08-03 a Wayback Machine., 31 January 2011.
* ↑ Eurocontrol, Frequently Asked Questions (FAQ) on Eurocontrol Arxivat 2017-05-31 a Wayback Machine., Retrieved: 4 May 2016.
* ↑ Peter Tannhäuser, Head of Legal Service, EUROCONTROL: Models for future cooperation, p. 3, Published: 27 November 2013, Retrieved: 4 May 2016

## Vegeu també

* Agència Europea de Seguretat Aèria
* Aeroports més transitats d'Europa

## Enllaços externs

* Pàgina web oficial
* Història d'EUROCONTROL Arxivat 2005-05-24 a Wayback Machine.
* Cel Únic Europeu